Tässä Jerusalem uutiset ja Pekka Sartola, oikein hyvää lauantai-iltaa.
Uutisaiheitamme tänään;
Israelissa, kuten Euroopassakin, vietetään tänä vuonna pääsiäistä -
erilaisten turvallisuusuhkien varjostamana.
Jerusalemiin onkin lähetetty tuhansia poliiseja ja maan turvallisuusjoukkoja
estämään väkivaltaisuudet, joita on tapahtunut viime viikkoina -
ja erityisesti juuri alkaneen muslimien Ramadan paastokuukauden aikana.
Eniten huomiota on saanut Temppelivuoren alue, -
jossa olevaan Al Aqsa moskeijaan -
odotetaan saapuvan ainakin 200 000 muslimia rukoilemaan.
Välttääkseen mahdollisia väkivaltaisuuksia -
Jerusalemin paikallishallinto onkin kieltänyt kaikilta ei-muslimeilta, -
myös juutalaisilta ja kristityiltä, -
pääsyn Temppelivuoren alueelle Ramadan kuukauden ajaksi.
Turvallisuusjoukkojen läsnäoloa on lisätty myös muualla -
palestiinalaisalueiden kriisikohdissa -
etenkin sen jälkeen, kun Jeninistä kotoisin oleva palestiinalaismies -
surmasi kolme ja haavoitti toistakymmentä -
ampumavälikohtauksessa Tel Avivissa runsas viikko sitten.
Iskut on tuomittu laajalti, myös ympäröivissä arabivaltioissa, -
mutta palestiinalaisalueilla, myös Gazassa, niitä on ylistetty -
sankarillisiksi marttyyriteoiksi. Jeninin pormestarin mukaan -
tällaiset iskut eivät ole terroritekoja, vaan osa vapaustaistelua.
Israelin kymmenisen kuukautta vanha, ns. koalitiohallitus -
on ensimmäisen todellisen kriisin kynnyksellä, -
kun pääministeripuolue Jaminan ryhmänjohtaja Idit Silman -
ilmoitti eroavansa puolueesta ja siirtyvänsä oppositiopuolue Likudin, -
siis entisen pääministeri Netanyahun riveihin.
Samalla se jätti pääministeri Bennettin tueksi Knessetiin -
vain viisi edustajanpaikkaa ja tasasi voimasuhteet parlamentissa siten, -
että sekä hallituksella että oppositiolla on kummallakin -
60 parlamenttiedustajaa.
Maan oikeistopiirissä Jaminan, joka kuuluu äärioikeistoon, -
nimi tarkoittaa kirjaimellisesti oikeistoa, -
ja sen jäseniä pidetään poliittisina pettureina, -
jotka pitivät valtaa parempana kuin Israelin olemassaolon suojelemista.
Ääri oikeiston mukaan, sillä hetkellä, kun nykyinen hallitus päätti -
sisällyttää Muslimiveljeskuntaan kuuluvan Raam ryhmän riveihinsä, -
poliittisissa piireissä ymmärrettiin, että jotain oli vialla, -
mutta harvat olivat tarpeeksi rohkeita kutsumaan sitä Israelin -
ensimmäiseksi vasemmistoa myötäile- väksi antisionistiseksi hallitukseksi.
Syy, mikä lopulta sai Idit Silmanin eroamaan -
oli kysymys happamattomasta leivästä matza`sta.
Israelin Hametz-lain mukaan, pääsiäisen seitsemän päivän aikana -
yritykset eivät saa myydä tai pitää esillä hiivaa sisältäviä tuotteita, -
joihin leipä luonnollisesti sisältyy.
Se koskee myös muita tuotteita, joissa vilja on osana valmistusmenettelyä.
Toisin kuin laissa sanotaan, Meretziä ja siis äärivasemmistoa edustava -
terveysministeri Nitzan Horowitz päätti, -
että vierailijat voivat viedä pääsiäisenä Israelin sairaaloihin -
mitä tahansa leipää, matza toki mukaan lukien.
Se oli puolestaan liikaa uskonnollista äärioikeistoa edustavalle Silmanille, -
joka jätti näin Israelin todella vaikean hallituskriisin eteen.
Jamina puolueessa on edelleen kolme kansanedustajaa, -
jotka ovat ilmaisseet syvän tyytymättömyytensä -
Naftali Bennettin johtamistyyliin, etenkin vallan jakamisesta -
keskusta vasemmisto ja Raam arabipuolueelle.
Myös he ovat ottaneet kantaa mahdollisuudesta siirtyä -
Jaminasta Likudiin, tai johonkin uskonnollisista puolueista.
Hallituspuolueiden sisäistä erimielisyyttä ja alkavaa hajontaa -
pahensi entisestään arabipuolueiden yhteisen listan johtaja Ayman Odeh, -
joka vaati muutamia päiviä sitten pitämässään puheessa -
Israelin turvallisuusjoukoissa palvelevia arabikansalaisia -
heittämään aseensa pois ja eroamaan.
Odehin mukaan turvallisuusjoukoissa palvelevat Israelin arabit -
nöyryyttävät omaa kansaansa metsästäessään vapaustaistelijoita, -
jotka noudattavat vain oikeutettua taisteluaan miehittäjää vastaan.
Parlamentissa onkin noussut vaatimuksia tutkia -
Ayman Odehin toimia yllytyksestä väkivaltaan, -
eritoten hänen esittäessään julkisesti toivettaan nähdä -
Palestiinan lippujen liehuvan Jerusalemin kattojen yllä.
Ydinneuvottelut Iranin ja P4+1 maiden välillä Wienissä, Itävallassa, -
polkevat edelleen paikallaan, sillä Joe Bidenin hallitus ilmoitti, -
että he eivät aio poistaa Iranin vallankumouskaartia -
terroristiryhmien listalta.
Se on kuitenkin ollut toinen Iranin perusvaatimuksista, -
jotta he voisivat allekirjoittaa lähes kahdeksan vuotta sitten solmitun -
JCPOA sopimuksen uudelleen.
Yhdysvallat on kieltäytynyt myös toisesta Iranin ultimaatumista, -
joka puolestaan edellyttäisi nyt mahdollisesti solmittavan sopimuksen
sitovan kaikkia Yhdysvaltojen tuleviakin hallintoja.
Lähes vuoden ajan kestäneiden neuvottelujen aikana -
Iran on jatkanut järjestelmällisesti uraanin rikastamista kohti aseluokkaa
siitä huolimatta, että se on ollut alkuperäisen sopimuksen vastaista.
Israelin puolustusministeriön mukaan Iranilla on nyt, huhtikuun alussa -
viisi kertaa enemmän korkealaatuiseksi rikastettua uraania -
kuin mitä sillä oli vuosi sitten neuvottelujen alkaessa uudelleen.
Puolustusministeri Gantzin mukaan juoksemme nyt aikaa vastaan, -
mikäli sitovaa sopimusta rikastamisen lopettamiseksi ei synny, -
B-suunnitelmastamme tulee välttämätön.
Antisemitismin kasvu on ollut voimakasta eritoten Euroopassa, -
mutta on nyt saanut uutta jalansijaa myös Yhdysvalloissa.
Kuluneen talven tilastot osoittavat, että antisemitistiset viharikokset -
esimerkiksi pelkästään New Yorkissa ovat kasvaneet satoja prosentteja -
verrattuna samaan ajankohtaan vuosi sitten.
Tammi-helmi- ja maaliskuussa viharikosten kasvu oli kolminkertainen
verrattuna ajankohtaan vuosi sitten, -
eikä kyse ole ollut pelkästään juutalaisvastaisuudesta, -
vaan myös islamofobia on nostanut voimakkaasti päätään.
Eri etnisiin vähemmistöihin, joihin muslimit kuuluvat, -
sekä vammaiset ja seksuaalisesti poikkeavasti suuntautuneet -
ovat saaneet kohdata Yhdysvalloissa erittäin voimakasta vastustusta, -
häirintää ja jopa suoraa väkivaltaa.
Samaan aikaan Israelin rabbit ovat lähettäneet kirjeitä -
sekä Yhdysvaltoihin että muiden maiden juutalaisyhdyskunnille -
kehottaen heitä varautumaan muuttoon takaisin isiensä maalle, -
niin kauan, kun se on mahdollista.
Yhdysvaltojen kongressin republikaanisenaattorit -
ovat laatimassa lakiesitystä, jolla kielletään rahallinen apu -
Amnesty Internationalilta sen julkaisemien Israelia koskevien -
väärien ja antisemitististen lausuntojen vuoksi.
Tämä lainsäädäntö perustuu raportteihin, joiden mukaan -
Amnesty on saanut vuosittain noin 2,5 miljoonaa dollaria -
liittovaltion varoja viimeisten 20 vuoden aikana, -
mutta on käyttänyt alustaansa levittääkseen vääriä, -
antisemitistisiä raportteja Israelista,-
joka on Amerikan vahvin liittolainen Lähi-idässä.
"Amnesty International on osoittanut olevansa -
ihmisoikeus -järjestön huijaus, joka jatkaa antisemitististä propagandaa ja
kieltäytyy asettamasta vastuuseen maailman vaarallisimpia ja -
kansanmurhajärjestelmiä, kuten kommunistista Kiinaa, Irania, -
Venäjää ja Venezuelaa", mainitsi senaattori Rick Scott.
Hän huomautti myös, että maaliskuussa Amnesty Internationalin
USA:n johtaja Paul O`Brien oli todennut, "Vastustamme ajatusta, -
että Israel olisi säilytettävä juutalaisille valtiona."
Eräs tunnetuimmista saksalaisista, jotka pelastivat juutalaisia -
keskitysleireiltä toisen maailmansodan aikana, -
on epäilemättä teollisuusmies Oscar Schindler, -
joka toimista on kirjoitettu kirjoja, ja tehty myös elokuva Schindlerin lista.
Tuolloin Oscar Schindler lahjoi useita korkea-arvoisia natseja -
sallimaan juutalaisten tehdä työtä hänen tehtaassaan, -
sillä verukkeella, että työ oli tärkeää Saksan sodankäynnille.
Hän kirjoitutti listan joukosta Krakovan gheton juutalaisia ja -
jotka sitten myös pelastuivat kuolemanleireiltä.
Listan kirjoitti puhtaaksi hänen juuta- lainen sihteerinsä Mimi Reinhardt.
Sodan jälkeen Oscar Schindler nimitettiin -
Kansojen vanhurskaiden jäseneksi Jad Vashemissa, -
Israelin Holokaustimuseossa.
Hänen sihteerinsä Mimi Reinhardt muutti lopulta Israeliin, -
jossa hän menehtyi viikko sitten kunnioitettavassa 107 vuoden iässä.
Oscar Schidlerin ja hänen sihteerinsä laatimalla listalla oli noin 1300 nimeä,
ja joka lista auttoi heidät säästymään natsien kuolemanleireiltä.
Näin Jerusalem uutiset tällä kertaa.
Muistathan rukoilla rauhaa tuolle kaupungille, maalle, koko Lähi-itään -
ja aivan erityisesti myös Ukrainan kansalle.
Uutistoimitus toivottaa katsojille oikein siunattua pääsiäisen aikaa.
Nähdään taas viikon kuluttua.
Hyvä katsoja, jos tämä ohjelmasarja on puhutellut sinua -
ja haluat sen myös jatkuvan, voit soittaa numeroon 0600-10177.
Puhelun hinta on noin 12 euroa.
Voit myös käyttää ruudulla näkyvää tilinumeroa.
Muista mainita maksun saaja ja viitenumero.
On hyvä muistaa, että Jumala siunaa niitä, jotka siunaavat Israelia.
Kiitos tuestasi.
Tekstitys: TV7